मतदाता दिवस पर हुईं कई प्रतियोगिताएं
गर्ल्स कॉलेज में बुधवार को मतदाता जागरुकता दिवस मनाया गया। प्राचार्य डाॅ बरेठिया ने कहा कि अधिक से अधिक मतदान मजबूत लोकतंत्र की निशानी है। जो छात्राएं 18 वर्ष की हो चुकी हैं वे मतदाता सूची में अपना नाम जुड़वाएं और आने वाले चुनावों में मतदान करें।
परिवार के सदस्यों, मोहल्लों, कालोनी, गांव के लोगों को भी मतदान के लिये प्रेरित करें। कॉलेज में वाद-विवाद निबंध, चित्रकला एवं स्लोगन प्रतियोगिताएं हुईं। वाद-विवाद का विषय भारत के लोकतंत्र के शुद्धीकरण हेतु गुणात्मक मतदाता की भागीदारी आवश्यक था। पक्ष में प्रथम स्थान पर रचना चिढ़ार एवं विपक्ष में प्रथम वर्षा दांगी रहीं। भारत में महिला सशक्तिकरण से लोकतंत्र मजबूत होगा विषय पर प्रथम स्थान वर्षा दांगी ने प्राप्त किया।
चित्रकला का विषय चुनाव में महिलाओं की भागीदारी था। इसमें प्रज्ञा राठौर प्रथम स्थान पर रहीं। स्लोगन प्रतियोगिता का विषय युवा मतदाता देश का भविष्य था और इसमें प्रथम रहीं वर्षा मीना। मतदाता जागरुकता कार्यक्रम प्रभारी डाॅ रेखा श्रीवास्तव ने कहा कि जिला स्तरीय प्रतियोगिताएं गर्ल्स स्कूल में गुरुवार को होगी। पूरे जिले के कॉलेजों के विद्यार्थी भाग लेंगे।
hin_Deva hin_Deva hin_Deva hin_Deva